Θα βρεις το δάσκαλό σου

Θα Βρεις Τον Δάσκαλο Σου είναι ο τίτλος μιας ελληνικής κωμικής αισθηματικής τηλεοπτικής σειράς που προβλήθηκε από τους τηλεοπτικούς δείκτες του ΑΝΤ1, με πρωταγωνιστές την Ευδοκία Ρουμελιώτη και τον Μάριο Αθανασίου. Το σενάριο υπέγραψε ο Γιώργος Κρητικός και τη σκηνοθεσία ανέλαβε η Πηνελόπη Κροντηροπούλου. Η σειρά αποτελείται από δύο κύκλους και 80 επεισόδια, καθώς σημείωσε μεγάλη επιτυχία κατά τη προβολή της και έκτοτε προβάλλεται σε επανάληψη από τον σταθμό συνεχώς.

 Ο Θάνος είναι καθηγητής, για την ακρίβεια χημικός. Η Μαρίζα είναι μαθήτρια στο ιδιωτικό σχολείο που προσλαμβάνεται. Η πρώτη τους γνωριμία επεισοδιακή και καταστροφική. Σε μια παραλία, από μια παρεξήγηση, το κακομαθημένο πλουσιοκόριτσο κατηγορεί το νεαρό καθηγητή για κλέφτη και στήνουν καβγά τρικούβερτο. Την επόμενη ημέρα, στην αρχή της σχολικής χρονιάς, όταν συναντιούνται στην αίθουσα διδασκαλίας του σχολείου, όπου φοιτά η Μαρίζα, είναι φανερό ποιος θα έχει το πάνω χέρι! Ο πόλεμος μεταξύ τους ξεσπάει υπόγειος και ανελέητος. Ο Θάνος αποφασίζει να τιμωρήσει την αυθάδη μαθήτρια και να της διδάξει μερικά μαθήματα συμπεριφοράς. Εκείνη ξεκινάει τις δολοπλοκίες εναντίον του, προσπαθώντας να μείνει ανεπηρέαστη από την γοητεία του καινούργιου καθηγητή, κάτι που είναι αδύνατον για τον υπόλοιπο θηλυκό πληθυσμό της τάξης. Ο Θάνος προκαλεί... χτυποκάρδια στα θρανία, αλλά το μόνο που τον νοιάζει είναι να... ημερώσει τη νεαρή και γοητευτική στρίγγλα μαθήτρια του. Η μεταξύ τους αψιμαχία μεταφέρεται και στην αίθουσα του κολεγίου. Συμμέτοχοι σ' αυτό το παιχνίδι χωρίς να το γνωρίζουν, φίλοι, συμμαθητές, δάσκαλοι και οικογένειες. Στη γωνία όμως, παραμονεύει ο έρωτας. Τα εμπόδια πολλά: ο κοινωνικός περίγυρος, οι απαιτήσεις του σχολείου, η σχέση "μαθήτριας-δασκάλου", και πάνω απ όλα η μέχρι τώρα σύντροφος του Θάνου, η Μάγδα. Τα πράγματα περιπλέκονται όταν η Μάγδα για να τους εκδικηθεί "ρίχνεται" στον Ανέστη, τον γοητευτικό πατέρα της Μαρίζας και φτάνει να ελέγχει τις ζωές όλων. Προβαλλόταν κάθε Τετάρτη στις 21:00. Στις 29/03/2006 δεν προβλήθηκε επεισόδιο λόγω μετάδοσης της σατιρικής εκπομπής ΑΜΑΝ Τα Καθάρματα. Προβαλλόταν κατά βάση Δευτέρα, Τετάρτη ή Πέμπτη στις 21:00. Κάποιες εβδομάδες προβαλλόταν για δύο μέρες. Στις 14/12/2006, 21/12/2006, 19/02/2007, 21/03/2007, 28/03/2007 και 06/06/2007 δεν προβλήθηκε επεισόδιο. Το τραγούδι της σειράς ονομάζεται «Θα Βρεις Τον Δάσκαλο Σου». Τους στίχους έγραψε ο Γιώργος Κρητικός, τη μουσική ο Στάμος Σέμσης και ερμηνεύει η Ανδριάνα Μπάμπαλη. Κυκλοφόρησε στο άλμπουμ «Μη Πεις Ποτέ» της το 2005 από την EMI. Σενάριο: Γιώργος Κρητικός Σκηνοθεσία: Πηνελόπη Κροντηροπούλου Διευθυντής φωτογραφίας: Τάκης Τσάκωνας, Αντώνης Τσάπαλης Μοντάζ - Μιξάζ: Σταύρος Σπανός Σκηνογράφος: Θεοφάνης Τάκος Ενδυματολόγος: Τζίνα Περιμένη Εταιρεία παραγωγής: Studio ATA http://www.ishow.gr/person.asp?guid=6CF3A26A-EAEA-4D2B-81DA-86084E0726D2 http://www.antenna.gr/tv/show?sid=116428 Αρχειοθετήθηκε 2012-06-06 στο Wayback Machine. https://web.archive.org/web/20111014213803/http://ishow.gr/seriesp.asp?guid=8776E728-AD4F-4CFD-B05C-96AF0236A437 http://greek-video.net/tv-series/2005/0400/ http://www.ishow.gr/personBio.asp?guid=BC1574D0-E889-4F75-8804-BF583F1468E9 http://www.stixoi.info/stixoi.php?info=Lyrics&act=details&song_id=17207